GiliGold/VAD_KnessetCorpus huggingface dataset:
רוחמה אברהם-בלילא:
בנוסף, אני מזכירה לכם, חברי הכנסת, הדבר הכי קבוע והכי יציב החל משנת 85 זה חוק ההסדרים, כאשר הוא נולד בחטא.
רוחמה אברהם-בלילא:
לכן, גם אם אנחנו שמרנים, גדעון, מן הראוי שחוק שחוקק בשנת 85, ראוי שנבחן אותו ונראה אם הוא יכול להיות הלכה למעשה ישים בשנים הקרובות של מדינת ישראל.
רוחמה אברהם-בלילא:
לכן, אני מדגישה שאני הולכת לקיים פה דיון עמוק.
רוחמה אברהם-בלילא:
יהיו פה הדוקטור עפרוני, דרור שטרום, קובי הבר יציג את עמדתו ואורחים נוספים.
רוחמה אברהם-בלילא:
אשמח לראות אתכם.
רוחמה אברהם-בלילא:
דיון בנושא אי מענה לשאילתות.
רוחמה אברהם-בלילא:
אנחנו עוברים לנושא הבא שחברת הכנסת אסתרינה טרטמן ביקשה להעלות תוך כדי הישיבה.
רוחמה אברהם-בלילא:
היא תציג אותו ומי שירצה להתייחס, בבקשה.
גדעון סער:
אני העברתי בכתב 4,5 נושאים לפני כמה חודשים.
רוחמה אברהם-בלילא:
משפט אחד למנכ"ל הכנסת בנושא של הפתרון הטכני, בבקשה.
אבי בלשניקוב:
לגבי הסוגיה של הפתרון הטכני, אני רוצה להבהיר שלשיטתי אני, מנגנון הכנסת נועד לשרת קודם כל את חברי הכנסת.
אבי בלשניקוב:
אני לא חושב שחברי הכנסת או כל הליך חקיקה כזה או אחר צריך להתאים את עצמו למנגנון, לכוח אדם, לבעיות תקציב כאלה ואחרות.
אבי בלשניקוב:
לשיטתי, זה בתכלית האיסור.
אבי בלשניקוב:
אנחנו נתאים את עצמנו ואנחנו כבר מתאימים את עצמנו לכל שינוי פרלמנטרי כזה או אחר.
אבי בלשניקוב:
אני יכול להבטיח לכם שניתן את כל הפתרונות.
אבי בלשניקוב:
המנגנון או סוגיה כספית כזו או אחרת לא יהווה שום אבן נגף.
ירדנה הורביץ-מלר:
בהמשך לדברי המנכ"ל ובעידודו, במהלך הפגרה היינו מודעים לבעיה של יצירת מסמכי החקיקה במחשוב.
ירדנה הורביץ-מלר:
נערכנו לתבנית מאוד פשוטה.
ירדנה הורביץ-מלר:
קיבלתם אתמול הודעה על מערכת ה"סנהדרין" על כל מיני שיפורים ושינויים שעשינו.
ירדנה הורביץ-מלר:
אחד מהם והרלוונטי לכולם הוא משמעותי וזה שינויים משמעותיים בתהליך יצירת הצעות חוק פרטיות.
ירדנה הורביץ-מלר:
אם נכנסים לכתובת שהיתה בפורטל, אתם מקבלים את ההוראות.
ירדנה הורביץ-מלר:
זה מאוד פשוט.
ירדנה הורביץ-מלר:
יש תבנית אחידה, ועד כדי כך היא אחידה גם לחברי הכנסת, ויישמנו אותה בעידוד המנכ"ל בכל משרדי הממשלה.
ירדנה הורביץ-מלר:
היום תהיה תבנית אחידה לכל משרדי הממשלה.
אבי בלשניקוב:
תהיה תבנית אחידה לכל משרדי הממשלה על מנת שהיועצים המשפטים - -
ירדנה הורביץ-מלר:
- - כשיהיה דוח שיח אחרי קריאה שניה ושלישית או במהלך הכנה לקריאה ראשונה לא צריכים - -
ראובן ריבלין:
אם נותנים לחברי הכנסת 2 עוזרים, הם צריכים להיות מסוגלים להעלות על המחשב שלהם.
ראובן ריבלין:
מי שלא יכול, הולך לשירותי המשרד וימתין ויענה לפי התור כי נתנו לו 2 עוזרים.
ראובן ריבלין:
אם הוא רוצה שעוזר אחד יהיה אחראי על המתנות לבר-מצוות והשני נהג, שיבושם לו ולא יגיש הצעות חוק.
נורית אלשטיין:
אנחנו נעשה הדרכות.
נורית אלשטיין:
הערה לחברת הכנסת אביטל, שאני חושבת שההערה שלך מאוד חשיבה בעניין אכיפת החוקים.
נורית אלשטיין:
בעניין הזה יש צד אחד של פיקוח על האכיפה, שלא נעשה בצורה מספיק הדוקה בכנסת.
נורית אלשטיין:
החלק האחר הוא שישנם הרבה מאוד חוקים שהופכים לאות מתה כי הם אמורים לגבש תקנות כדי להפעיל אותם.
נורית אלשטיין:
אין מעקב על הדבר הזה.
נורית אלשטיין:
אני חשבתי שבמסגרת הר-ארגון של הלשכה המשפטית והחלום שלי לכונן גם מחלקת חקיקה בלשכה המשפטית, שהיום נעשית במשרד המשפטים ולא עונה על הצרכים המתאימים, כדי שיהיה מעקב אחרי חוקים גם בנושא הזה ושהחוק לא יהפוך לאות מתה וכאלה יש המון.
רוחמה אברהם-בלילא:
בבקשה, חברת הכנסת טרטמן.
אסתרינה טרטמן:
צר לי שאין פה מספיק חברי כנסת, למרות שבשיחות בעל פה יש לי גיבוי והרבה מרגישים כמוני.
אסתרינה טרטמן:
אני חברת כנסת חדשה.
אסתרינה טרטמן:
באתי לפה והאמנתי שבאמת תקנון הכנסת מאפשר לחברי הכנסת למלא תפקידם נאמנה, כשבעצם המטרה שאנחנו כאן היא להיות שלוחי הציבור.
אסתרינה טרטמן:
אחד מהכלים הפרלמנטרים שעומדים לרשותנו זה הנושא של שאילתות לשרים.
אסתרינה טרטמן:
פתחתי את התקנון ולמדתי אותו היטב וראיתי שיש 21 יום זמן שבהם השר אמור להשיב ואם הוא לא השיב, אפשר לאשר לו עוד 21 יום ואם לא, פונים ליושבת ראש הכנסת.
אסתרינה טרטמן:
חיפשתי לראות מה קורה אחר כך וראיתי שכלום, אין בידינו שום כלי אכיפה, גם לא ליושבת ראש הכנסת בתקנון הקיים.
אסתרינה טרטמן:
במלים אחרות, חברי כנסת עושים עבודה, שוקדים, פונים לשרים לקבל מענה ותשובה ולצערי הרב – "נדה".
אסתרינה טרטמן:
ניסיתי ופניתי בשאילתה לאחד השרים באמצע חודש מאי.
אסתרינה טרטמן:
הגשתי תזכורת במהלך יולי, פניתי לנציגים שעובדים אצלו במשרד טלפונית, כדי להסב את תשומת ליבם כי לא ביקשתי לעשות רעש ופרובוקציה אלא באמת חיפשתי מענה ופתרון.
אסתרינה טרטמן:
פניתי למשרד והם אמרו: תני לנו תזכורת ונשיב לך.
אסתרינה טרטמן:
כמובן ששלחתי להם תזכורת וחלף שבוע ולא השיבו לי.
אסתרינה טרטמן:
בתום שבוע הרמתי טלפון שני ושוב אמרו לי: כן, עכשיו, מה זאת אומרת, העברנו קריאה לזו שעונה לשאילתות.
אסתרינה טרטמן:
חברים, הגשתי את השאילתה ב-20 למאי והיום אנחנו ב-17 לאוקטובר ועד היום לא קיבלתי שום מענה, למרות כל התהליך.
אסתרינה טרטמן:
אין פה כלים לאכיפה.
אסתרינה טרטמן:
לכן, חשבתי שנכון שוועדת הכנסת תתכנס וביחד נגבש עמדה, עצה, רעיון, מחשבה, איך אפשר לעזור ליושבת ראש הכנסת לאכוף את האמירה שלה, כי לא די ב-"נו, נו, נו".
אסתרינה טרטמן:
זה מוביל לשום מקום.
אסתרינה טרטמן:
אני חושבת שמצד שני, חובתם של שרי הממשלה ואני יודעת שיש הסתייגויות בתקנון שמדברת על תכנים שהם ביטחוניים או כאלה או אחרים וזה בסדר גמור.
אסתרינה טרטמן:
אין לי בעיה עם ההגבלה של התוכן.
אסתרינה טרטמן:
אבל כששואלים שאלה שאין בה לא מיני ולא מקצתי, שנוגעת לסוגיה ביטחונית ומשום מה, לא עונים ולי יש חשדות מדוע לא עונים, זו סוגיה שמצריכה טיפול יותר יסודי.
אסתרינה טרטמן:
מתוך שיחה עם חברי הכנסת אני חייבת לציין שמעתי שהתופעה הזאת אינה חדשה והיא מוכרת לחברי הכנסת ואני שמחה שתוכלי היום לעשות מעשה יחד עם הח"כים כדי להשביח את המערכה.
רוחמה אברהם-בלילא:
לפני שאני נותנת את רשות הדיבור ליושב ראש הקודם, חבר הכנסת ריבלין, אני רוצה לומר מנסיוני אני כסגנית שר הפנים, לא פעם עניתי על שאילתות ואני מוכרחה לציין ולומר שכאשר היתה מסה של שאילתות ולקראת סוף מושב, אמר היושב ראש שנותרו לך כך וכך שאילתות לענות ואתה מתבקש עד סוף המושב להשאיר שולחן ריק וכך היה.
אסתרינה טרטמן:
ואם הוא לא משאיר?
רוחמה אברהם-בלילא:
אין דבר כזה.
רוחמה אברהם-בלילא:
רשות הדיבור לרובי ריבלין.
ראובן ריבלין:
ברמה העיונית, שר מחויב לתקנון הכנסת ועוד יותר מכך, הוא נשבע למלא את החלטות הכנסת.
ראובן ריבלין:
כמובן שהחלטות הכנסת ביניהם זה החובה שלו להשיב על שאילתה תוך 21 יום.
ראובן ריבלין:
השאילתה היא האמצעי הכי טוב והכי יעיל והכי חשוב בעבודה הפרלמנטרית, בפיקוח של הכנסת על הממשלה.
ראובן ריבלין:
כאשר היו שרים סרבנים בעליל, פניתי לראש הממשלה, שהוא האיש המופקד על השרים והודעתי לו כך: אחד מן השניים, או שאתה עושה סדר או שאנחנו סדר.
ראובן ריבלין:
לא יכול להיות שהשרים שלך לא יענו ואכן, הוא נתן הוראה והנחיה לשרי הממשלה שלו לענות על שאילתות.
ראובן ריבלין:
אם ראש הממשלה חלילה, באופן תיאורטי, יהיה כזה שלא ידרוש מהשרים לטפל בדברים וראש הממשלה יכול באותה מידה לא להיענות לדרישת 40 חברי כנסת לבוא ולהשיב פעם בחודש.
ראובן ריבלין:
הוא יכול לומר שהוא לא רוצה.
ראובן ריבלין:
הממשלה יכולה להיות בכלל סרבנית לחלוטין.
ראובן ריבלין:
אני הודעתי לשרים שלא ענו, שמאותו רגע שום חוק של משרדם לא יעלה על סדר היום.
ראובן ריבלין:
זה לא מתפקידה של ועדת הכנסת אלא זו הסמכות של יושבת ראש הכנסת.
ראובן ריבלין:
יושבת ראש הכנסת צריכה להודיע לשר שלא מכבד את החלטות הכנסת, מלבד התלונה הישירה לראש הממשלה שיקרא לו לסדר או יאיים עליו לפטר אותו, אני ער לזה ששר ביטחון לא יכול לענות על שאילתות אם אין לו סגן שר ביטחון.
ראובן ריבלין:
אבל אני נגד סגן שר ביטחון, מה אכפת לי, אני היום באופוזיציה.
ראובן ריבלין:
שר אוצר לא יכול להיות בלי סגן שר אוצר כי הוא לא יכול לענות על שאילתות.
ראובן ריבלין:
המכשיר של סגן שר, יש משרדים שהוא חיוני.
ראובן ריבלין:
הוא דבר שבלעדיו אין.
ראובן ריבלין:
אני הייתי שר במשרד התקשורת והיה לי אדם מיוחד שענה על שאילתות.
ראובן ריבלין:
לא היה מצב שבו ב-21 יום לא עניתי על שאילתות כי בדרך כלל, אחרי 21 יום - -
רוחמה אברהם-בלילא:
זה לא רלוונטי.
ראובן ריבלין:
לכן, אני מציע שיושבת ראש הוועדה תפנה ליושבת ראש הכנסת בתלונה שלך או בדיון פה, במסגרת הזאת עם יושבת ראש הכנסת - -
אסתרינה טרטמן:
אולי יש מקום לעשות תיקון בתקנון.
אסתרינה טרטמן:
אני לא רוצה שיושבת ראש הכנסת תעמוד במצב לא נעים בבקשה מול השר.
ראובן ריבלין:
התקנון כבר קיים.
ראובן ריבלין:
מי שמפר תקנון יפר גם תקנון שמתקן.
אסתרינה טרטמן:
אני באתי בבקשה לסיוע כי אני לא מכירה את המנגנונים ואני באמת רוצה עזרה ועצה, שהיא נכונה גם לח"כים נוספים.
אסתרינה טרטמן:
אולי נכון, מבחינת התקנון, להוסיף עוד סעיף שבסמכותה של יושבת ראש הכנסת להורות שלא לטפל בשום חקיקה של שר שלא טיפל בשאילתות.
רוחמה אברהם-בלילא:
זאת הסמכות שלה, לא צריך לכתוב את זה.
רוחמה אברהם-בלילא:
חברת הכנסת טרטמן, אני בהחלט אפנה ליושבת ראש הכנסת וגם המנכ"ל פה ואומר לה שהבעיה שהועלתה פה לדיון, אנחנו מבקשים שתפנה בקשה לראש הממשלה שיתזכר את השרים.
רוחמה אברהם-בלילא:
אם לא, שתתחיל להפעיל את סמכותה.
אסתרינה טרטמן:
אולי אני אדבר עם יושבת ראש הכנסת, בעקבות הבקשה.
רוחמה אברהם-בלילא:
תחליטי, או שאת עושה הכל לבד או שאת פועלת דרך הוועדה.
אסתרינה טרטמן:
בסדר גמור, דרך הוועדה.
אסתרינה טרטמן:
אין שום בעיה.
רוחמה אברהם-בלילא:
אני אפנה מכתב עם העתקים לכל חברי הוועדה.
רוחמה אברהם-בלילא:
בוקר טוב לכולם, אני פותחת את ישיבת ועדת הכנסת.
רוחמה אברהם-בלילא:
הנושא הראשון על סדר היום: קביעת מסגרת הדיון להצעות להביע אי אמון בממשלה.
רוחמה אברהם-בלילא:
הצעות האי אמון הן של סיעות הליכוד ויהדות התורה – איחוד לאומי-מפד"ל.
רוחמה אברהם-בלילא:
הצעת האי אמון היא בשל: א.
רוחמה אברהם-בלילא:
אזלת ידה בטיפול בהברחה המסיבית של אמל"ח לרצועת עזה – המועמד להרכיב את הממשלה הוא חבר הכנסת נתניהו.
רוחמה אברהם-בלילא:
העוני וההחלטה להקפיא את הצמדת קצבאות הילדים והזקנה למדד, של יהדות התורה – איחוד הלאומי והמפד"ל – המועמד להרכיב את הממשלה הוא חבר הכנסת יעקב ליצמן.
רוחמה אברהם-בלילא:
סיכמתי עם חבר הכנסת גדעון סער, נציג יושב ראש האופוזיציה, על דיון, שהמציעים יקבלו עשר דקות, לאחר מכן, כול סיעה תציג את עמדתה חמש דקות.
רוחמה אברהם-בלילא:
הצבעה בעד – 7 נגד – אין נמנעים – אין ההצעה התקבלה
רוחמה אברהם-בלילא:
7 בעד, אין מתנגדים, אין נמנעים, ההצעה עברה פה אחד ולכן הדיון יתקיים כלהלן, המציעים יקבלו עשר דקות וחמש דקות לכול סיעה.
רוחמה אברהם-בלילא:
פניית יו"ר ועדת הכלכלה בדבר טענת חריגה מגדר נושא הצעת חוק התקשורת (בזק ושידורים) (תיקון מס' 34), התשס"ה-2005
רוחמה אברהם-בלילא:
הנושא הבא: פניית יו"ר ועדת הכלכלה בדבר טענת חריגה מגדר נושא הצעת חוק התקשורת (בזק ושידורים) (תיקון מס' 34), התשס"ה-2005.
רוחמה אברהם-בלילא:
במהלך חודש אוגוסט התקיים דיון בנושא חוק התקשורת (בזק ושידורים).
רוחמה אברהם-בלילא:
במהלך הדיון ביקש חבר הכנסת יואל חסון להציג את הנושא כנושא חדש.
רוחמה אברהם-בלילא:
אני מודיעה לוועדה שברגעים אלה משך את בקשתו חבר הכנסת יואל חסון.
רוחמה אברהם-בלילא:
חבריי חברי הכנסת, אני מבקשת מכם, אין לי שום בעיה להעלות בוועדה את הנושאים שאתם מבקשים, אבל לא יכול להיות מצב, שאתם מבקשים להעלות נושאים, אנחנו עושים כמיטב יכולתנו להיענות לבקשתכם וברגע האחרון אתם מושכים את ההצעות.
רוחמה אברהם-בלילא:
אני מבקשת מכול חברי הכנסת, שזה לא ייקרה שנית.
אביגדור יצחקי:
גברתי היושבת ראש, טבעם של הדברים הפוליטיים במשאים ומתנים, בדרך כלל נגמרים בדקה ה-90 ואפילו בזמן הארכה.
אביגדור יצחקי:
לכן אני חושב, צריך לאפשר את זה אם הדבר הוא לטובת העניין.
אביגדור יצחקי:
בנוסף לזאת, אם חבר כנסת רואה שאין לו רוב, מן הדין שנגיע לתוצאות הכי טובות ולא משנה מתי מביאים את זה לדיון ומתי מורידים.
אביגדור יצחקי:
אני לא חושב שזה פוגע בכבוד הוועדה, בוודאי לא בכבוד יושבת ראש הוועדה, שכידוע, כול חברי הוועדה וכול חברי הכנסת האחרים רוכשים לה הרבה כבוד.
רוחמה אברהם-בלילא:
אני מקבלת את דבריך ותודה על המחמאה, אבל כשאנחנו מזמינים נציגי ממשלה, אני מבקשת לכבד אותם, תבואו בדין ודברים לא ברגע האחרון של בוקר הוועדה.
רוחמה אברהם-בלילא:
ביום ראשון אני מפרסמת לוח זמנים, אפשר להרים טלפון למנהלת הוועדה ולהפנות את תשומת לבה.
אביגדור יצחקי:
במקרה הספציפי הזה, הדיונים שהיו לי עם שר התקשורת התמשכו עד לשעה מאוחרת בלילה, לא אעיר את מנהלת הוועדה על מנת להודיע לה זאת, גם לא רציתי להעיר את חבר הכנסת יואל חסון בעניין הזה.
אביגדור יצחקי:
אבל לאחר שהגענו לסיכום, הייתי צריך לקבל גם את רשותו של חבר הכנסת חסון, העניין הסתיים ממש בכניסה לעיר.
רוחמה אברהם-בלילא:
אני מבקשת מחבריי להשתדל שלא להגיע למצב הזה.
מאיר פרוש:
שאלה אינפורמטיבית – נאמר לי, שהשבוע לא יתקיימו הצבעות בגלל עיד אל-פיטר.
רוחמה אברהם-בלילא:
רק הצבעות שיש עמן מחלוקת.
גדעון סער:
הסיכום לרגע זה הוא כלהלן: אחד, להוריד השבוע את הנושאים שנוגעים לשינוי שיטת הממשל.
גדעון סער:
שנית, להוריד דין רציפות בנושא - - - לגבי הצעות החוק הפרטיות, אני אשב עם יושב ראש הקואליציה במהלך השבוע ונגיע להסכמה.
מאיר פרוש:
יש לי בקשה לגבי הצעת חוק ממשלתית מסוימת.
גדעון סער:
בנושא פטור דת מטעמי מרמה?
מאיר פרוש:
כן.
מאיר פרוש:
יש הצעת חוק מטעם הממשלה, הטענה, אם בת קיבלה פטור בגלל הצהרה דתית, הטענה היא שהיא קיבלה את זה במרמה.
מאיר פרוש:
ישנה הצעת חוק ממשלתית שאומרת, עד היום היא היתה צריכה להופיע בפני בית משפט, מבקשים לעשות את זה על ידי אפשרות שקצין יוכל לבטל את הפטור ואנחנו מתנגדים לזה.
רוחמה אברהם-בלילא:
אני מבקשת ממך לבוא בדין ודברים עם יושב ראש הקואליציה.
מאיר פרוש:
אני פניתי, שבכול מצב יורידו את זה.
רוחמה אברהם-בלילא:
מכיוון שהלך הרוחות לא להעלות דברים מן הסוג הזה, אדוני יושב ראש הקואליציה, אני מבקשת ממך להתחשב בבקשתו של חבר הכנסת פרוש.
אביגדור יצחקי:
אנחנו נענים לבקשתך.
רוחמה אברהם-בלילא:
תודה רבה, אני מודה לכם, הישיבה נעולה.
רוחמה אברהם-בלילא:
בוקר טוב, אני מתכבדת לפתוח את ישיבת ועדת הכנסת.
רוחמה אברהם-בלילא:
שני נושאים בפנינו: הראשון, ערעורים על החלטת יו"ר הכנסת והסגנים שלא לאשר דחיפות הצעות לסדר-היום.
רוחמה אברהם-בלילא:
השני: קביעת ועדה לדיון בהצעת חוק התקשורת (בזק ושידורים)(תיקון מס' 33) התשס"ה-2005, לאחר החלת דין רציפות עליה מליאת הכנסת.
רוחמה אברהם-בלילא:
שאלה למזכיר הכנסת.
רוחמה אברהם-בלילא:
אתמול הונח על שולחן הכנסת ההסכם הקואליציוני שנחתם בין קדימה לבין ישראל ביתנו.
רוחמה אברהם-בלילא:
על פי התקנון, לאחר שהצעת החוק מונחת 24 שעות היא אמורה להגיע להצבעה.
רוחמה אברהם-בלילא:
אנחנו יודעים משהו על זה?
אריה האן:
אפשר, זה לא חובה.
אריה האן:
כרגע לא נקבע שזה יהיה היום כי היתה התחייבות של יו"ר הכנסת כלפי הסיעות הערביות שהשבוע לא יביאו להצבעה נושאים שהם קונטרוברסליים.
אריה האן:
עד עתה לא קיבלתי הוראה להעלות את זה לסדר היום.
גדעון סער:
לדעתי, כל עוד אין החלטה של יושבת ראש הכנסת שהדיון יתקיים היום או מחר, אין טעם שנקבע מסגרת דיון.
היו”ר רוחמה אברהם:
אני לא רוצה לקבוע מסגרת דיון.
היו”ר רוחמה אברהם:
העליתי את השאלה בשל תכנון היומן.
היו”ר רוחמה אברהם:
אם יושבת הראש תרצה להעלות את זה לסדר היום, אנחנו נצטרך לקבוע את זה בוועדת הכנסת, אני לא קובעת מראש.
היו”ר רוחמה אברהם:
יש לנו ישיבה גם היום ב-14:00 ולכן לא קבעתי מראש.
היו”ר רוחמה אברהם:
היום יש לנו ערעור בנושא עירית קרית שמונה.
היו”ר רוחמה אברהם:
חבר הכנסת מרציאנו, תציג בבקשה את הנושא.
יורם מרציאנו:
כמו בשבוע שעבר, יש פה נושא חשוב וכל חברי הכנסת מבינים את הדחיפות - מצבה של העיר קרית-שמונה ועיריית קרית-שמונה.
יורם מרציאנו:
אם זה היה נדון אתמול בנשיאות ונדחה, אז אולי לא הייתי מערער.
יורם מרציאנו:
אני מערער כי, לצערי הרב, כפי שנאמר לי על ידי חברי בנשיאות הכנסת, זה בכלל לא עלה שם לדיון והם לא הגיעו לזה.
יורם מרציאנו:
אני חושב שדווקא אנחנו, כחברי כנסת אחרי המלחמה, זוכרים מה קרה שם בחודשי הקיץ וכמה תושבי קרית-שמונה סבלו.
יורם מרציאנו:
הנה החיים חזרו מהר מאוד למסלולם, עובדי העיריה לא מקבלים שכר, מערכת החינוך לא עובדת בגלל שביתה בעירייה.
יורם מרציאנו:
אני מבקש להעלות את זה כי זה סופר דחוף להעלות את זה כהצעה דחופה לסדר היום למליאת הכנסת ואני מבקש את אישור חברי הכנסת להעלות את זה.
היו”ר רוחמה אברהם:
חבר הכנסת זיו, זאת פעם שניה שעולה נושא כזה ודווקא על ידי חבר הכנסת מרציאנו.
היו”ר רוחמה אברהם:
ברגע שמילאתם את המכסה אתם מפסיקים לדון בשאר?
היו”ר רוחמה אברהם:
האם כך הדבר?
יצחק זיו:
אין לי שום ספק שחבר הכנסת מרציאנו מבין שאין שום דבר אישי.
יורם מרציאנו:
חס וחלילה, לא חשבתי כך.
יצחק זיו:
משום שאתה אומר שזאת הפעם השניה.
יצחק זיו:
להערת אביגדור יצחקי, שלא קוראים את כל ההצעות - אנחנו עוברים על כולם.
אביגדור יצחקי:
אני הייתי שם.
אביגדור יצחקי:
קבעו 5 ולא הגיעו לזה, זאת האמת.
יצחק זיו:
אבל קבעו 5 שנראו חשובים.
אביגדור יצחקי:
אני לא אומר שהם לא חשובים.
אביגדור יצחקי:
אני אומר ברמת העובדה.
יצחק זיו:
אנחנו תמיד רואים את הכל ואם יש 5 שנראים לנו החשובים ביותר לרגע זה, אז אין ספק שיש דברים שברגע זה לא היו חשובים.
משה שרוני:
איך קובעים את הדחיפות?
היו”ר רוחמה אברהם:
שאלתי את מזכיר הכנסת איך קובעים?
היו”ר רוחמה אברהם:
הוא אמר שכולם מקבלים את הנושאים, עוברים על הנושאים ומחליטים על חמישה.
היו”ר רוחמה אברהם:
לא דנים על כל נושא בנפרד.
יורם מרציאנו:
יותר חמור בעיני הוא, שאחד מחברי הנשיאות אמר לי: "תשמע, תראה לי את המכתב שכתבת".
יורם מרציאנו:
הוא אמר לי שהם לא קוראים את המכתב.
יורם מרציאנו:
הם קוראים: "הנדון – עיריית קרית שמונה".
יורם מרציאנו:
הוא אמר שאם הייתי כותב "מצב חרום בקרית שמונה", זה היה נשמע יותר טוב.
קולט אביטל:
אמת, כי פשוט לא הבנו.
היו”ר רוחמה אברהם:
אני רוצה להעלות הצעה ולבקש מחברי הכנסת, שהם בפורום נשיאות הכנסת, להעביר ליושבת ראש הכנסת את הבקשה של ועדת הכנסת בסוגיה הזאת.
היו”ר רוחמה אברהם:
אני לא רוצה לשמוע טיעונים כאלה.
היו”ר רוחמה אברהם:
אני חושבת שאם אתם מקיימים ישיבות, כדאי להתייחס לכל נושא ונושא לגופו של עניין.
היו”ר רוחמה אברהם:
מכיוון שזאת גם הצעה יחידה - - -
יצחק זיו:
יש לא פעם ויכוחים וזה לא אוטומטית.
היו”ר רוחמה אברהם:
זה בסדר שיהיה ויכוח אבל מבחינתי, ראוי ונכון להעלות את זה על שולחן הנשיאות ולדון בסוגיה הזאת.
היו”ר רוחמה אברהם:
יכול מאוד להיות שתאמרו: "חשוב מאוד אבל לא דחוף".
יצחק זיו:
קיבלנו את ההערה ונתייחס.
היו”ר רוחמה אברהם:
אני מבקשת לאשר את ההצעה מכיוון שזה מציע אחד ובסך הכל הכללי זאת תוספת של 3 דקות ליומנה של הכנסת.
היו”ר רוחמה אברהם:
אנחנו נעביר את המסר הזה מוועדת הכנסת.
קולט אביטל:
יחד עם זאת, הייתי רוצה לבקש ממזכירות הכנסת וממי שמנסח - כשמתקבלות בקשות מהסוג הזה, לא לתת לזה כותרת סתמית שלא מבטאת את מה שחבר הכנסת כותב.
קולט אביטל:
אנחנו לא רואים את הפניות של חברי הכנסת, מה מסתתר מאחורי המילה.
היו”ר רוחמה אברהם:
הצעה יעילה ומועילה.
אביגדור יצחקי:
בתוקף תפקידי בנשיאות, הפעם הראשונה שבה אני רואה איזה הצעות דחופות יש, זה כשאני מתיישב על השולחן של נשיאות הכנסת בשעה 18:00.
אביגדור יצחקי:
מה עושים?
אביגדור יצחקי:
לוקחים את ההצעות כמו שהן מתחילים מהראשון ואומרים: הראשון חשוב, השני חשוב, וכך הלאה, מגיעים לחמישי וזהו.
אביגדור יצחקי:
חזקה על חבר נשיאות, שלפני שהוא מחליט מה חשוב, הוא יקרא את כל ההצעות ואז יחליט מה חשוב ויאיר את תשומת לבה של היושבת ראש לעניין הזה.
אביגדור יצחקי:
אני חושב שבמקרים חריגים, אם באמת יש 6 דברים שהם חשובים, אפשר לאשר 6, וזה לא כל כך נורא.
אביגדור יצחקי:
זה לא צריך להיות חוק.
היו”ר רוחמה אברהם:
על אחת כמה וכמה כאשר חברי הכנסת הערביים לא נמצאים בגלל חג עיד אל-פיטר, ויש יותר זמן.
אביגדור יצחקי:
אני חושב שבמקרה של עירית קרית שמונה זה באמת נושא חשוב ביותר, לא פחות מחמשת האחרים.
אביגדור יצחקי:
אני מקווה שהדיון יעזור.
אביגדור יצחקי:
הבעיה שלנו זה האפקטיביות של הדברים האלה.
אורי אריאל:
אז הפנתם כבר את העניין שהמזכיר קובע את הסדר?
רוחמה אברהם-בלילא:
לא, לא, חבר הכנסת אריאל לא להגזים, עד כאן.
רוחמה אברהם-בלילא:
מחובתי להגן על מזכיר הכנסת ואני אעשה את זה.
רוחמה אברהם-בלילא:
מזכיר הכנסת בבקשה.
אריה האן:
אני רוצה רק להגיד לאביגדור.
אריה האן:
הסיעות יכולות להגיש הצעות דחופות לסדר היום עד שעה 10:00 ביום שני.
אריה האן:
אם הייתם מקדימים את זה ל-9:00 זה היה עוזר לנו, אבל אני לא מציע לכם להקדים ל-9:00 כי, כמי שהיה מזכיר סיעה, זה מאוד קשה להגיש עד 9:00.
אריה האן:
גם עד 10:00 זה קשה.
אריה האן:
נותרו לנו שעתיים.
אריה האן:
השעתיים נועדו לעבור על כל ההצעות, לסדר אותן בסדר, להעביר למזכירות הממשלה ולתאם עם מזכירות הממשלה, על מנת שבשעה 12 תהיינה תשובות.
אריה האן:
הזמן הוא קצר מאוד ואין ברירה.
דוד טל:
אין את יום ראשון?
דוד טל:
יום ראשון הוא יום ארוך.
רוחמה אברהם-בלילא:
לי יש הצעת יעול.
רוחמה אברהם-בלילא:
היום בשעה 14:00 אנחנו מקיימים דיון בנושא תקנון הכנסת.
רוחמה אברהם-בלילא:
אחת מההצעות שהועלתה זאת הצעתו של חבר הכנסת גדעון סער להקדים את פרסום הלו"ז של הכנסת לשבוע הבא - במקום שזה יהיה ביום שישי, שזה יהיה ביום חמישי.
רוחמה אברהם-בלילא:
נדון בסוגיה הזאת ונדון גם בעניין של הצעות לסדר של חברי כנסת.
רוחמה אברהם-בלילא:
אם אנחנו מקדימים ביום, יגישו עד יום ראשון בלילה ויעבירו את כל הנושאים לדיון לחברי הנשיאות וכך אולי יבוא פתרון לעניין הזה.
נאזם בדר:
מצטיירת תמונה כאילו יש רק 5 נושאים וזהו.
נאזם בדר:
היו מקרים רבים שאחרי שאושרו 5 נושאים היה צורך באישור נושא נוסף ואישרו.
דוד טל:
היו מקרים שאושרו 8 נושאים.
דוד טל:
זה לא קדוש.
נאזם בדר:
אתמול בישיבת הנשיאות אושרו 5 נושאים.
נאזם בדר:
נכון שכל אחד הסתכל על הנושאים האחרים אבל לא הוצע על ידי אף אחד שהנושא הזה יוגש.
היו”ר רוחמה אברהם:
אני עוברת להצבעה.
היו”ר רוחמה אברהם:
מי בעד ערעורו של חבר הכנסת יורם מרציאנו?
היו”ר רוחמה אברהם:
הצבעה בעד – רוב נגד – אין נמנעים – אין ערעור של חבר הכנסת יורם מרציאנו נתקבל.
רוחמה אברהם-בלילא:
פה אחד, אין מתנגדים ואין נמנעים.
רוחמה אברהם-בלילא:
חבר הכנסת מרציאנו, ערעורך התקבל.
רוחמה אברהם-בלילא:
קביעת ועדה לדיון בהצעת חוק התקשורת (בזק ושידורים)(תיקון מס' 33) התשס"ה-2005, לאחר החלת דין רציפות עליה במליאת הכנסת.
רוחמה אברהם-בלילא:
הנושא הבא: קביעת ועדה לדיון בהצעת חוק קביעת ועדה לדיון בהצעת חוק התקשורת (בזק ושידורים)(תיקון מס' 33) התשס"ה-2005, לאחר החלת דין רציפות עליה במליאת הכנסת.
רוחמה אברהם-בלילא:
אני מקריאה: "ביום ה-26.6.2006 החליטה הכנסת, בהתאם לבקשת הממשלה, להחיל דין רציפות על הצעת חוק התקשורת (בזק ושידורים)(תיקון מס' 33) התשס"ה-2005, לצורך הכנתה לקריאה שניה ולקריאה שלישית.
רוחמה אברהם-בלילא:
עניינה של הצעת חוק זאת היא טיפול בדואר זבל.
רוחמה אברהם-בלילא:
בכנסת ה-16 הועברה הצעת החוק לוועדת הכנסת על מנת שתקבע איזו ועדה תדון בה, אך בשל הקדמת הבחירות לא הוכרע הדבר".
רוחמה אברהם-בלילא:
מאחר והצעת החוק היא בתחום טיפולה של וועדת הכלכלה ונוגעת גם לתחום טיפולה של והטכנולוגיה, קיימתי שתי שיחות אתמול, במשותף, גם עם חבר הכנסת זבולון אורלב וגם עם חבר הכנסת משה כחלון ועל דעתם סיכמנו שזה יידון בוועדה משותפת של כלכלה ומדע, בראשות ועדת הכלכלה.
רוחמה אברהם-בלילא:
כל ראש ועדה יבחר נציגים מטעמו.
רוחמה אברהם-בלילא:
הוועדה תהיה בת 10 חברים, 5 מכל וועדה.
רוחמה אברהם-בלילא:
מטעם ועדת הכלכלה: חבר הכנסת משה כחלון – היו"ר, חברת הכנסת רונית תירוש, חבר הכנסת יורם מרציאנו, חבר הכנסת גלעד ארדן, וחבר הכנסת יצחק זיו.
רוחמה אברהם-בלילא:
מטעם וטכנולוגיה: חבר הכנסת זבולון אורלב, חבר הכנסת שלמה ברזניץ, חבר הכנסת אברהם מיכאלי, חבר הכנסת אלכס מילר, וחברת הכנסת מרינה סולודקין.
רוחמה אברהם-בלילא:
אני מבקשת להעלות את זה להצבעה.
רוחמה אברהם-בלילא:
הצבעה בעד – רוב נגד – אין נמנעים אין ההצעה להקים ועדה משותפת של ועדת הכלכלה ו והטכנולוגיה נתקבלה.
רוחמה אברהם-בלילא:
ההחלטה נתקבלה פה אחד.
רוחמה אברהם-בלילא:
אני פותחת את ישיבת ועדת הכנסת.
רוחמה אברהם-בלילא:
על סדר היום: הצעות חבר הכנסת גדעון סער.
רוחמה אברהם-בלילא:
1.
רוחמה אברהם-בלילא:
לביטול סעיף 43 ב' בתקנון הכנסת בעניין מועד מתן תשובות לשאילתות.
רוחמה אברהם-בלילא:
לתיקון סעיף 31 לתקנון הכנסת בעניין מועד מסירת סדר היום לחברי הכנסת.
רוחמה אברהם-בלילא:
לתיקון סעיף 113ג לתקנון הכנסת בעניין שינוי מועדי הדיון בהצעות חוק ממשלתיות.
רוחמה אברהם-בלילא:
בשבוע שעבר שוחחנו על כל הנושא של שאילתות.
רוחמה אברהם-בלילא:
יו"ר הכנסת שלחה לנו מכתב והיא תצטרף לדיון בשעה 14:30.
רוחמה אברהם-בלילא:
אני מציעה שתתחיל מהנושא השני, תיקון סעיף 31 לתקנון הכנסת.
גדעון סער:
אני מבקש להתחיל בסעיף 113ג'.
גדעון סער:
סעיף 113 ג', גברתי היושבת ראש, הוא סעיף שמגדיר את משך ההנחה של הצעת חוק ממשלתית על שולחן הכנסת.
גדעון סער:
הוא קובע שהתקופה המינימאלית להנחה היא תקופה של יומיים, כאשר גם תקופה זאת ניתנת לקיצור, על ידי החלטה של הוועדה הנכבדה שלנו, שיכולה לתת פטור מחובת הנחה להצעה הממשלתית.
גדעון סער:
ההוראה הזאת בעייתית כי קשה מאוד לטעון שהצעת חוק פרטית צריכה 45 ימים, כאשר הימים הללו מיועדים לכך שהממשלה תוכל ללמוד את ההצעה.
גדעון סער:
לממשלה יש יכולות מקצועיות ללמוד נושאים, הן באמצעות משרדי הממשלה והן באמצעות משרד המשפטים, הרבה יותר מחברי הכנסת.
גדעון סער:
יש גם דבר שנקרא זיכרון ארגוני, שאי אפשר לבטל אותו.
גדעון סער:
היא מקבלת את אותם 45 ימים כדי ללמוד.
גדעון סער:
לעומת זאת, אנחנו כחברי כנסת פרטיים – אני רוצה להזכיר שרוב הצעות החוק הפרטיות הן עמוד אחד.
גדעון סער:
זאת אומרת, הם לא הסברים מפורטים אלא הן מאוד נקודתיים.
גדעון סער:
לעומת זאת, הצעות החוק הממשלתיות הרבה יותר מורכבות והרבה פעמים הן מופיעות בחוברות דקות.
גדעון סער:
כאשר אין זמן ללמוד אותן, המסקנה הבלתי נמנעת היא שחברי הכנסת מצביעים מבלי לדעת על מה הם מצביעים.
גדעון סער:
אני יודע שלפעמים יש כורח, לפעמים יש הוראת חוק שעומדת לפוג וצריך לעשות את זה מהר.
גדעון סער:
מישהו בממשלה שכח ואז לא צריך לפגוע באינטרס אחר ואפשר לעשות חריג.
גדעון סער:
אני מדבר עכשיו על הכלל.
גדעון סער:
הרי אותה יכולת שיש לכנסת לתת פטור מחובת הנחה, תהיה קיימת גם אז.
גדעון סער:
אני הלכתי אל המינימום שבמינימום.
גדעון סער:
לא השוויתי בין חברי הכנסת לממשלה, אלא אמרתי שנעשה שבוע של הנחה.
רוחמה אברהם-בלילא:
ללא קשר לקואליציה אופוזיציה, אנחנו מנסים לשפר ולייעל את עבודתה של הכנסת, האם ניסית לראות את זה מהכובע הקודם שלך כמזכיר ממשלה וכיושב ראש הקואליציה?
גדעון סער:
חד משמעית כן ואני אסביר למה.
גדעון סער:
אם לא הייתי מסתכל על הכובע השני שלי והייתי מציג את זה בצורה פופוליסטית, הייתי אומר שהממשלה, לפחות כמו חברי הכנסת, תמתין 45 יום.
גדעון סער:
אני לא אומר את זה כי אני יודע שגם הממשלה, מבחינת ההיגיון, אמונה על הדברים שדחופים לעשות אותם, הרבה יותר מחבר כנסת פרטי.
גדעון סער:
אבל, יחד עם זאת, שבוע ימים זה אומר שמניחים את הצעת החוק ביום רביעי בשעה 16:00 אחר הצהריים, כשכמעט אין חברי כנסת בבניין, וביום שני כבר אפשר להצביע עליה.
גדעון סער:
אין שום סיכוי בעולם, כמעט, שמישהו ילמד אותה לפני שהוא מצביע עליה, אלא אם כן הנושא מאוד תקשורתי.
גדעון סער:
לכן אני אומר שבזה אני עושה את המינימום להגן על הליכי החקיקה.
גדעון סער:
לממשלה עדיין יש את הכלי שהיא נשענת על רוב והיא יכולה לבוא לוועדת הכנסת ולבקש פטור מחובת הנחה.
גדעון סער:
מקסימום הממשלה תגיש קצת יותר בקשות לפטור מחובת הנחה וקצת יותר תגיע לוועדה הזאת.
גדעון סער:
לדעתי זה הסדר מאוזן, הסדר טוב, שמגן על הליכי החקיקה בכנסת.
ראובן ריבלין:
בהצעה יש הגיון רב וצריך לשמוע את מי שמתנגד.
דלית דרור:
הממשלה מתנגדת לתיקון הזה בתקנון.
דלית דרור:
כידוע, הצעות החוק הממשלתיות שונות מאוד מהצעות של חברי הכנסת.
דלית דרור:
הרבה מאוד עבודה נעשית לפני.
רוחמה אברהם-בלילא:
בלי לזלזל בעבודתם של חברי הכנסת, שעושים גם כן עבודה נרחבת ומקיפה יחד עם היועצים המשפטיים.